אבי חימי נגד ציון אמיר: 5 דברים שכדאי לדעת על הבחירות ללשכת עורכי הדין - משפט - TheMarker
18.06.2019 14:25 עודכן ב: 14:48
מימין: אבי חימי וציון אמירצילום ציון אמיר: נאור מנינגר
היום (ג') מתקיימות הבחירות למוסדות לשכת עורכי הדין, הגוף המקצועי שבו חברים כל עורכי הדין הרשומים בישראל. בניגוד לשנים קודמות, השנה זכו הבחירות לתשומת לב רבה, לאו דווקא בנסיבות חיוביות, אחרי פרישתו של יו"ר הלשכה, אפי נוה. הנה מה שצריך לדעת על הבחירות ללשכה.
1. מה בוחרים ואיך משתתפים?
בבחירות נדרשים עורכי הדין להצביע עבור בעלי תפקידים וסיעות שיובילו את מוסדות הלשכה השונים. עורכי הדין מתבקשים להגיע לקלפי של הלשכה במחוז שבו הם רשומים – מחוזות ירושלים, תל אביב, מרכז, דרום, חיפה וצפון – עם תעודת זהות. ההצבעה מתבצעת בארבעה פתקים שונים: פתק אחד ליו"ר הלשכה; פתק למועצה הארצית; פתק ליו"ר המחוז; ופתק לסיעה במחוז. הבחירות מתקיימות פעם בארבע שנים. רוב הקלפיות ייסגרו ב-17:00, אך יש נקודות שבהן הקלפיות יפעלו עד 20:00.
2. האם כל עורכי הדין חייבים להצביע? וממתי בחירות בארגון מקצועי הן סיפור תקשורתי?
כיום יש 67 אלף עורכי דין הרשומים בפנקס הבוחרים של הלשכה – אך רק מי שרוצה בכך יכול להשתתף בהצבעה. על פי רוב, הבחירות ללשכת עורכי הדין אינן זוכות לתשומת לב מחוץ לחוגי המקצוע, ואולם הגילויים המביכים שהובילו לעזיבתו של אפי נוה, היו"ר הקודם, הפנו את תשומת הלב הציבורית למתרחש בין כותלי הארגון, שנהפך בתקופת נוה למוקד כוח פוליטי, בין השאר בוועדה למינוי שופטים. לאור העיסוק המוגבר של הפוליטיקאים בבג"ץ, בזהות השופטים ובנטיותיהם הפוליטיות לכאורה - מדובר בעמדת כוח לא מבוטלת.
הפרופיל התקשורתי הגבוה נובע גם מהמאבק על הצמרת בין יורשו של נוה, אבי חימי, לבין עו"ד ציון אמיר. מסיבה זו, השנה תיתכן עלייה בשיעור ההצבעה, לאחר שבשתי מערכות הבחירות האחרונות היה שיעור זה נמוך מאוד: ב-2011 הצביעו רק 31.8% מעורכי הדין, וב-2015, השנה שבה נבחר נוה, הצביעו רק 28.5%. כדי להכניס נציג אחד מטעמה למועצה הארצית ב-2015, נדרשה כל סיעה לקבל 434 קולות לפחות. ב-2011 הספיקו לשם כך 398 קולות.
3. איזה מהלכים מוטלים על הכף בבחירות האלה?
שר המשפטים אמיר אוחנהללא קרדיט
4. מי קיבל את תמיכת שר המשפטים הטרי והזמני, אמיר אוחנה?
אוחנה לא הצהיר על תמיכה במי מהמועמדים, חימי או אמיר.
5. מתי התוצאות?
בשעות הקטנות של הלילה. צפו לעדכונים.